1920

Foarfaale 
 10. Januoar: Die in Versailles unnerteekende Free-Ferdraach trät in Krääft. Deertruch wäd uk die ap dät 14-Punkte-Programm fon Woodrow Wilson basierjende Foulke-Buund gruunded, die unner dän Iendruk fon dän Eersten Waareldkriech ju Bestimmenge häd, dän Free ap loange Tied tou seekerjen.
 24. Februoar: Truch Uumebenaamenge fon ju Foargunger-Paatäi DAP wäd ju NSDAP in't "Hofbräuhaus" in München gruunded.
 12. Meerte: Ap dän leete Äiwend un in ju Noacht marskierje moiterjende Rieksweer-Offisiere mäd hiere Ljuude ätter Berlin wai. Die ousätte Generoal Walther von Lüttwitz stjuurt ju Operatsjoon, ju dän Begin fon dän Kapp-Putsk bieldet.
 13. - 17. Meerte: Putsk fon dän Generoalloundskupsdirektor Wolfgang Kapp, die mäd sien „Brigoade Ehrhardt“, een foarmoalich Fräikorps un wäkke Troppendeele fon ju Rieksweer Berlin besät un ju Regierenge tou ju Flucht twingt.
 15. Meerte: In't Düütske Riek rakt dät as Reaktion ap dän Kapputsk dän tou juuns Dai tou grootsten Generoal-Straik. 12 Millionen Moanskene foulgje aan Aproup fon ferskeedene Organisatsjoone un Paatäie. In't Wääste bräkt die Ruhr-Apstound uut. Ätter 'n poor Deege mouten do Kapp-Putskere toureeke.
 2. April: Eenhaide fon ju Rieksweer marskierje in't Ruhr-Rebät ien, uum dän Apstound fon do Kommunisten deel tou sloon, die as Reaktsjoon ap dän Kapp-Putsk uutbreeken is.
 Moai: Die Irakiske Apstound juun do britiske Kolonioal-Heeren begint.
 11. Moai: Adolf Hitler boalt ap een Paatäi-Fersammelenge fon ju näie NSDAP.
 4. Juni: Unnerskrift unner dän Free-Ferdraach fon Trianon.
 6. Juni: Eerste Rieksdaisköäre: Ju Weimarer Koalitsjoon ferljust hiere Moorhaid un dät rakt stäärke Winste foar USPD un gjuchte Paatäie (DNVP, DVP).
 15. Juni: Noudslääswiek kumt ätter dän Uutgong fon do Foulksoustämmengen in ju noudelke Soone fon dän 10. Februoar tou Deenemark.
 13.-25. August: In dän Poolsk-Sowjetisken Kriech rakt dät ju wichtige Slacht fon Warschau, deeroane do Polen ju Uurwinnenge roakje.
 10. Oktober: Italien annektiert Suudtirol ap Gruund fon dän Ferdraach fon Saint-Germain.
 Oktober: Die Irakiske Apstound juun ju britiske Kolonioalmoacht gungt tou Eende, do Briten winne.
 10. November: Michael Mayr wäd eersten Buundeskanzler fon Aastriek.

 Tou Waareld keemen 
 6. Januoar: John Maynard Smith, britisken Genetiker un Evolutsjoons-Biologe
 15. April: Richard Karl Freiherr von Weizsäcker, fon 1984 bit 1994 tou die säkste Buundespräsident fon ju Buundesrepublik Düütsklound.
 18. Moai: Johannes Paul II., Poabst
 2. Juni: Marcel Reich-Ranicki, düütsken Literatuurkritiker.
 7. Oktober: Georg Leber, düütsken Politiker fon ju SPD.
 31. Oktober: Fritz Walter, düütsken  Foutbaalspieler.
 27. November: Abe Lenstra, wäästfräisken Foutbaal-Spieler.

 Stuurwen 
 24. Januoar: Amedeo Modigliani, italieensken Moaler un Bieldehauer
 11. Februoar: Gaby Deslys, frantsööske Donserske, Sjungerske un Skauspielerske

Kategorie:20. Jierhunnert